Nuus – EERSTE AFRIKAANSE BLOKRAAI-TOEPASSING (App) – Andre Beukes: EU Labour Law specialist
Nuus – EERSTE AFRIKAANSE BLOKRAAI-TOEPASSING (App)
Tuis » Nuus » EERSTE AFRIKAANSE BLOKRAAI-TOEPASSING (App)
EERSTE AFRIKAANSE BLOKRAAI-TOEPASSING (App)
Jy geniet jou gunstelingtydskrifte deesdae op jou iPad, jy lees die nuus elke dag gerieflik op jou iPhone. Verbeel jou jy kan jou geliefde blokraaie óók nou op jou katoeter baasraak. Shine Interactive is trots om die Eerste Afrikaanse Blokraai-App vir die iPad en iPhone beskikbaar te stel.
BLOKASPAAI kombineer nou op unieke wyse die vreugdes van blokraaisels met tablet-tegnologie. BLOKASPAAI is nie ’n hulpmiddel nie, maar ’n volledige invul-applikasie wat die blokraai-entoesias die kans gee om pen en papier weg te gooi en die interaktiewe plesiere van ‘n tablet-blokraai te geniet. Blokraaie word in ‘n hanteerbare elektroniese formaat aangebied. Met grafika wat sag op die oog val, unieke toetsbord en gemaklike hulpfunksies gaan BLOKASPAAI oor die genot van invul en nié die bemeestering van tegnologie nie.
Blokaspaai bied ’n tuiste vir verskeie blokraai e-publikasies. Bo en behalwe ’n gratis bonusboek en ons eie Bobaas-reeks, bied ons ook die werk van Suid-Afrika se mees deurwinterde en gewildste blokraaiopstellers aan. As jy ’n blokraai-liefhebber is, is die moontlikheid groot dat jou gunstelingraaisels opgestel is deur bekende name soos Anina Roux en haar XWord-span, of Yvonne en Heidri van Eeden van Penpret. BLOKASPAAI se verbintenis met hierdie twee top-verskaffers verseker dat die beste gehalte blokraaisels deurlopend vir aanhangers opgestel sal word. Die app sluit ’n BonusBoek in met ses voorbeeldraaisels. Alle verskaffers se boeke is maklik bekombaar deur App Store se inkooopfunksie en beslaan 24 kopkrap-lekkertes.
via Nuus – EERSTE AFRIKAANSE BLOKRAAI-TOEPASSING (App).